ຜູ້ແທນລະດັບສູງຂອງຈີນ ເດີນທາງໄປເຈລະຈາ ກັບໃຕ້ຫວັນ
ກອງປະຊຸມທີ່ຈະມີຂຶ້ນໃນວັນອັງຄານມື້ອື່ນນີ້ ຈະເປັນການເຈລະຈາ ຮອບທີ່ຫົກ ນັບແຕ່ປະທານາທິບໍດີໃຕ້ຫວັນ ທ່ານ ມາ ຢິງຈິວ ເຂົ້າຮັບຕໍາແໜ່ງໃນປີ 2008.
ຜູ້ແທນລະດັບສູງຂອງຈີນຄະນະນຶ່ງ ກໍາລັງຢູ່ທີ່ເກາະໃຕ້ຫວັນ ເພື່ອທໍາການເຈລະຈາເລື້ອງການຮ່ວມມືທາງເສດຖະກິດ ຄັ້ງຫລ້າສຸດລະຫວ່າງສອງອະດີດຄູ່ສັດຕູທີ່ຂົມຂື່ນ ຄູ່ນີ້ ໂດຍມີເລື້ອງຂໍ້ຕົກລົງດ້ານການຮ່ວມມືທາງການແພດ ຢູ່ໃນອັນດັບສູງສຸດຂອງ ລາຍການເຈລະຈາ ໜັງສືພິມຕ່າງໆໃນໄທເປ ກ່າວວ່າ ຈີນອາດຈະປະກາດວ່າຕົນຈະອະນຸຍາດ ໃຫ້ພວກນັກ ທ່ອງທ່ຽວຊາວຈີນຈາກແຜ່ນດິນໃຫຍ່ເຂົ້າໄປທ່ອງທ່ຽວທີ່ເກາະໃຕ້ຫວັນ ເພີ່ມຂຶ້ນຈາກ 1,000 ຄົນ ເປັນ 4,000 ຄົນຕໍ່ມື້ ຊຶ່ງຈະເປັນການສົ່ງເສີມຊຸກຍູ້ອຸດສາຫະກໍາທ່ອງທ່ຽວ ຂອງເກາະໃຕ້ຫວັນນັ້ນ ມີພວກປະທ້ວງຫົວນິຍົມເອກະລາດກຸ່ມນ້ອຍໆກຸ່ມນຶ່ງ ໄປລໍຖ້າການເດີນ ທາງໄປເຖິງຂອງ ຜູ້ນໍາຄະນະຜູ້ແທນຈີນ ທ່ານ Chen Yunlin ແຕ່ພວກປະທ້ວງເຫລົ່ານີ້ ບໍ່ໄດ້ຮັບການ ໜຸນຫລັງຈາກພັກຝ່າຍຄ້ານ ຄືພັກປະຊາທິປັດກ້າວໜ້າ ຫລື Democratic Progressive Party ເໝືອນດັ່ງທີ່ເຄີຍໄດ້ຮັບ ເວລາທ່ານ Chen ໄປຢ້ຽມຢາມເກາະ ໃຕ້ຫວັນເມື່ອສອງປີກ່ອນນີ້ ກອງປະຊຸມທີ່ຈະໄຂຂື້ນໃນວັນອັງຄານມື້ອື່ນນີ້ ຈະເປັນການເຈລະຈາກັນຮອບທີ່ຫົກ ນັບຕັ້ງແຕ່ປະທານາທິບໍດີໃຕ້ຫວັນ ທ່ານ ມາ ຢິງຈິວ ຂຶ້ນດໍາລົງຕໍາແໜ່ງໃນປີ 2008 ທີ່ແນເປົ້າໝາຍໃສ່ການໃຊ້ຄວາມສໍາພັນທາງເສດຖະກິດລະຫວ່າງກັນເປັນເຄື່ອງຜ່ອນ ຄາຍຄວາມເຄັ່ງຕຶງກັບຈີນແຜ່ນດິນໃຫຍ່ນັ້ນ ຈຸດໃຫຍ່ຂອງການເຈລະຈາກັນຄັ້ງນີ້ ແມ່ນກ່ຽວກັບຂໍ້ຕົກລົງການຄ້າເສລີທີ່ກວມກວ້າງຊຸດນື່ງທີ່ໄດ້ເຊັນກັນເມື່ອເດືອນມິຖຸນາ ຜ່ານມາ